Magda Vášáryová

**Magda Vášaryová**, vlastným menom **Magdaléna Vášáryová** (* 26. august 1948, Banská Štiavnica) je slovenská herečka, diplomatka a politička. Jej filmová kariéra sa viaže na 60. až 80. roky 20. storočia. Bola veľvyslankyňou ČSFR vo Viedni (19901993) a SR vo Varšave (20002005). V roku 1999 neúspešne kandidovala v prezidentských voľbách na post prezidentky SR. V rokoch 20062016 bola poslankyňou Národnej rady SR za stranu SDKÚ-DS. Od roku 2013 je predsedníčkou spolku Živena.

## Štúdium a umelecká kariéra
V rokoch 19661971 študovala sociológiu na Filozofickej fakulte Univerzity Komenského v Bratislave. Od roku 1970 pôsobila ako herečka v Divadle na Korze, Novej scéne (19711983) a v Slovenskom národnom divadle (19831990). Je autorkou knižných spomienkových impresií o Banskej Štiavnici *Krátke listy jednému mestu* (1988) a viacerých ďalších publikácií.

V roku 1988 dostala titul zaslúžilá umelkyňa.

## Diplomatická a politická kariéra

### Diplomatická kariéra
V rokoch 19901993 pôsobila ako veľvyslankyňa Česko-Slovenska v Rakúsku. Počas diplomatickej misie bývala spolu s dcérami vo Viedni kým jej manžel ostal v Bratislave. Zatiaľ čo pre diplomatov poskytujú podporu manželky, resp. dostávajú finančnú kompenzáciu, diplomatkám sa takýto príspevok nevyplácal: *„Požiadala som oň, aby som nebola diskriminovaná, … Musela som si zaplatiť pracovnú silu, lebo som nemala čas na to, aby som si žehlila blúzky, aby som upratovala byt. [[Václav Havel]], známy feminista, aj s ministrom zahraničných vecí [[Jiří Dienstbier (1937)|Jiřím Dienstbierom]] nakoniec presadili, že som tie peniaze dostala a platila som si z nich služby, ktoré inak zadarmo robí diplomatova manželka.“*

3. mája 1993 u seba doma usporiadala stretnutie, kde sa začala formovať Slovenská spoločnosť pre zahraničnú politiku (SFPA). V rokoch 19932000 bola jej riaditeľkou. V roku 2020 je čestnou predsedníčkou rady SFPA.  V roku 1998 založila Občianske oko.

Vo voľbách v roku 1999 kandidovala ako nezávislá kandidátka na post prezidenta Slovenska. Vo voľbách získala 194 635 hlasov, 6,6 %. Do druhého kola sa nedostala. Svoju kandidatúru oznámila vo februári 1999 v Banskej Bystrici. Chcela potvrdiť zmeny v roku 1989 a 1998. Do prezidentského úradu kandidovala ako prvá žena na Slovensku.

V rokoch 20002005 pôsobila ako veľvyslankyňa Slovenska v Poľsku. Jej predchodcom bol Ondrej Nemčok a nástupcom František Ružička. 

### Politická kariéra (20052016)
Od 21. februára 2005 zastávala funkciu štátnej tajomníčky Ministerstva zahraničných vecí SR v druhej vláde Mikuláša Dzurindu.

V lete 2005 vstúpila do SDKÚ. 12. decembra 2013 spoločne s Luciou Žitňanskou a Miroslavom Beblavým vystúpila z SDKÚ-DS. Do nástupu tzv. Tretej vlády Roberta Fica (2016) pôsobila v NR SR ako nezaradená poslankyňa. V roku 2016 do parlamentu znovu nekandidovala. 

### Ďalšie aktivity
Od 15. novembra 2013 je predsedníčkou spolku Živena. Jej ciele po zvolení boli „Zatiaľ v rámci Živeny mám tri ciele. Jedným z nich je najmä zmodernizovanie komunikácie, doplnenie členskej základne a tiež by som chcela získať viac peňazí modernejšími spôsobmi, napríklad v podobe grantov“. Jej predchodkyňou bola Zora Breierová. Popri Živene viedla aj Inštitút pre kultúrnu politiku. Vyučuje tiež na CEVRO INSTITUTe v Česku. 

V roku 2020 pred parlamentnými voľbami podporila politika Progresívneho Slovenska Miroslava Kocúra.

## Rodina
Jej matkou bola Hermine Schmidt - Nemka z Hornej Štubne a otec Jozef Vášary bol pôvodom z talianskej rodiny Vasari, ktorí si zrejme pod vplyvom okolností zmenili meno tak, aby znelo po maďarsky. Je sestrou herečky Emílie Vášáryovej. Jej prvým manželom bol herec Dušan Jamrich, druhým Milan Lasica, s ktorým má dcéry Hanu a Žofiu.

## Filmografia
* 1964: *[[Senzi mama]]* (Eva)
* 1967: *Markéta Lazarová* (Markéta Lazarová)
* 1968: *[[Sladký čas Kalimagdory]]* (Kalimagdora)
* 1968: *[[Zbehovia a pútnici]]* (Dominika)
* 1969: *[[Kráľovská poľovačka]]* (Marta za mlada)
* 1969: *[[Vtáčkovia, siroty a blázni]]* (Marta)
* 1970: *Na kometě* (Angelika)
* 1971: *Hry lásky šálivé* (slúžka)
* 1971: *Princ Bajaja* (Slavěna)
* 1972: *…a pozdravuji vlaštovky* (Maruška Kudeříková)
* 1973: *[[Deň slnovratu]]* (Blanka)
* 1973: *[[Skrytý prameň]]* (Mária)
* 1974: *Výberové príbuzenstvo* [*Die Wahlverwandtschaften*], r. Siegfried Kühn, NDR (Ottilie)
* 1976: *[[Koncert pre pozostalých]]*
* 1977: *Rusalka* (Rusalka)
* 1978: *[[Krutá ľúbosť]]* (Kristka)
* 1978: *[[Pustý dvor]]* (Kristína)
* 1980: *[[Postřižiny]]* (Marja)
* 1980: *Temné slunce* (Kris)
* 1984: *Noc smaragdového měsíce* (Slávka)
* 1985: *[[Tichá radosť]]* (Soňa)
* 1986: *Lev s bílou hřívou* (Calma Veselá)
* 1986: *[[Alžbetin dvor (seriál)|Alžbetin dvor]]* (Celesta Fabici)
* 1986: *Zkrocení zlého muže* (Tereza Buriánová)
* 1987: *[[Južná pošta (film)|Južná pošta]]* (Mária Jurkovičová)
* 1987: *Svět nic neví* (Jiřina Steinová)
* 1988: *Eugen Onegin* (Tatiana)
* 1990: *[[Súkromné životy]]* (Elena)

## Knižná tvorba
*  (2. vyd. Levice : L.C.A., 1999. 79 s. ISBN 80-88897-33-5.)
* 
* 
* 
* 
* 

## Ocenenia
* 2016: Cena Hanno R. Ellenbogen od The Prague Society for International Cooperation za verejnú službu a celoživotný boj proti korupcii.
* 2017: cena Hercova misia na medzinárodnom filmovom festivale Art Film Fest v Košiciach.
* 2019: Rad Ľudovíta Štúra I. triedy od prezidenta SR Andreja Kisku „za mimoriadne zásluhy o rozvoj v oblasti kultúry, divadelného a filmového umenia, medzinárodných vzťahov a za šírenia dobrého mena Slovenskej republiky v zahraničí“.

## Referencie

## Literatúra
* 
* 
* 

## Iné projekty

## Externé odkazy
* 
* 
* Magda Vášáryová – príbeh pamätníka na webe *Paměť národa*

Kategória:Osobnosti z Banskej Štiavnice
Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Slovenskí spisovatelia
Kategória:Ženy v slovenskej literatúre
Kategória:Slovenskí diplomati
Kategória:Veľvyslanci Česko-Slovenska v Rakúsku
Kategória:Veľvyslanci Slovenska v Poľsku
Kategória:Slovenské političky
Kategória:Štátni tajomníci Ministerstva zahraničných vecí a európskych záležitostí Slovenskej republiky
Kategória:Politici SDKÚ
Kategória:Súrodenci v herectve
Kategória:Česko-slovenskí zaslúžilí umelci
Kategória:Poslanci NR SR (2006 – 2010)
Kategória:Poslanci NR SR (2010 – 2012)
Kategória:Poslanci NR SR (2012 – 2016)
Kategória:Kandidáti na prezidenta Slovenskej republiky (1999)
Kategória:Čestní členovia SFTA
Kategória:Držitelia Radu Ľudovíta Štúra I. triedy
Kategória:Držitelia čestných doktorátov Masarykovej univerzity
Kategória:Absolventi Filozofickej fakulty Univerzity Komenského v Bratislave